L'Eliana reforça els seus llaços amb San Mauro
02 de desembre de 2019

Dissabte passat 30 de novembre va tindre lloc l'acte central de la commemoració del 25 aniversari de l'agermanament europeu entre San Mauro i l'Eliana.

La recepció de les personalitats del poble italià San Mauro i el francés, Mirande, va ser el divendres 29, on després d'aterrar es va celebrar un sopar de benvinguda.

El dissabte 30 de novembre va començar amb una reunió de treball, seguida per una visita al centre de coordinació d'emergències. Després del menjar, es va signar la renovació de l'acord de l'agermanament entre les localitats després de 25 anys d'unió. En l'acte, van tindre lloc discursos emotius per part dels alcaldes de San Mauro i Mirande, Marco Bongiovanni i Pierre Beaudran, del nostre antic alcalde Vicente Tarrazona i de l'associació d'Agermanament local. A més, van ser obsequiats amb detalls i es van visionar vídeos que recollien anteriors visites al municipi.

A les 8 de la vesprada, els participants van assistir al concert de piano 5 Segles de Música de Rubén Talón a l'Auditori Municipal.